CELEX: 62013CN0033
Language: da
Date: 2013-01-22 00:00:00
Title: Sag C-33/13: Anmodning om præjudiciel afgørelse indgivet af Wojewódzki Sąd Administracyjny w Łodzi (Polen) den 22. januar 2013 — Marcin Jagiełło mod Dyrektor Izby Skarbowej w Łodzi

18.5.2013   
            
            
               DA
            
            
               Den Europæiske Unions Tidende
            
            
               C 141/8
            
         Anmodning om præjudiciel afgørelse indgivet af Wojewódzki Sąd Administracyjny w Łodzi (Polen) den 22. januar 2013 — Marcin Jagiełło mod Dyrektor Izby Skarbowej w Łodzi
   (Sag C-33/13)
   2013/C 141/13
   Processprog: polsk
   
      Den forelæggende ret
   
   Wojewódzki Sąd Administracyjny w Łodzi
   
      Parter i hovedsagen
   
   
      Sagsøger: Marcin Jagiełło
   
      Sagsøgt: Dyrektor Izby Skarbowej w Łodzi
   
      Præjudicielle spørgsmål
   
   
               1)
            
            
               Skal artikel 4, stk. 1 og 2, sammenholdt med artikel 5, stk. 1, i Rådets sjette direktiv af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (1) fortolkes således, at disse bestemmelser er til hinder for, at et salg foretaget af en person, der med en anden persons samtykke handler i denne anden persons firmanavn for at skjule sin egen økonomiske virksomhed, anses for levering af goder?
            
         
               2)
            
            
               Skal artikel 17 i Rådets sjette direktiv af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag fortolkes således, at denne bestemmelse er til hinder for fradrag for indgående afgift på en faktura, som er udstedt af en person, der alene har stillet sit firmanavn til rådighed i forbindelse med et salg af goder foretaget af en anden person, uden at det godtgøres, at køberen vidste eller på grundlag af objektive omstændigheder kunne forudse, at den transaktion, som køberen deltog i, stod i forbindelse med et strafbart forhold eller uregelmæssigheder begået af fakturaudstederen eller af en person, der har samarbejdet med denne?
            
         
      (1)  EFT L 145, s. 1.